पाएं अपने शहर की ताज़ा ख़बरें और फ्री ई-पेपरडाउनलोड करें
1 मई से 18 प्लस वालों को कोरोना वैक्सीनेशन की घोषणा की गई थी। वैक्सीन की शार्टेज के चलते 18 प्लस वैक्सीनेशन कार्यक्रम में फेरबदल किया गया है। अब पहले चरण में केवल अंत्योदय कार्डधारी परिवारों के 18 प्लस युवाओं का वैक्सीनेशन 2 मई से शुरू किया जाएगा। जिले में अंत्योदय परिवार के 75 हजार लोगों को वैक्सीन लगना है। जिले में इस वैक्सीनेशन के लिए 5600 वैक्सीन डोज पहुंची है जिसे प्रत्येक विकासखंड में 800-800 भेजा गया है। 45 प्लस वालों का वैक्सीनेशन पहले की तरह जारी रहेगा। 1 मई से 18 से 44 वर्ष उम्र वालों को कोरोना वैक्सीन लगना शुरू होना था प्रदेश में वैक्सीन की कमी के कारण 1 मई को वैक्सीनेशन शुरू नहीं हो पाया। शार्टेज के चलते वैक्सीनेशन कार्यक्रम में आर्थिक आरक्षण लागू किया गया है। इसके तहत प्रथम चरण में अंत्योदय परिवारों को फिर बीपीएल परिवारों को तथा इसके बाद एपीएल कार्डधारी परिवारों को वैक्सीन लगाया जाएगा। 18 से 44 वर्ष तक के उम्र वालों को वैक्सीन लगने कांकेर जिले में 7 सेंटर बनाए गए हैं जहां 2 मई से वैक्सीनेशन होगा। स्वास्थ्य विभाग के अनुसार जिले में 34 हजार अंत्योदय परिवार हैं।
प्रत्येक परिवार में औसतन दो सदस्य इस उम्र वाले माने जा रहे हैं यानी लगभग 75 हजार लोग इस वर्ग के हैं जिन्हें वैक्सीन लगना है। 1 मई को इस वर्ग के वैक्सीनेशन के लिए जिले में 5,600 वैक्सीन डोज पहुंची है जिसे प्रत्येक विकासखंड यानी सेंटर में 800-800 वितरण किया गया है।
इस वर्ग का वैक्सीनेशन कांकेर शहर नहीं धनेलीकन्हार में होगा
इस वर्ग का वैक्सीनेशन कांकेर शहर में नहीं होगा। कांकेर विकासखंड के इस वर्ग के लोगों को वैक्सीन लगवाने धनेलीकन्हार सामुदायिक स्वास्थ्य केंद्र जाना होगा। इसके अलावा अन्य विकासखंडो के लिए भी अलग अलग वैक्सीनेशन सेंटर बनाए गए हैं।
पंजीयन कराने वाले लौटे निराश
1 मई से 18 प्लस वालों के वैक्सीनेशन के लिए 28 अप्रैल से आनलाईन पंजीयन शुरू हुआ था। बड़ी संख्या में युवाओं ने पंजीयन कराया था। 1 मई को युवा वैक्सीन लगवाने सेंटरों में पहुंचे भी लेकिन निराश लौटना पड़ा। आमापारा से पहुंचे 34 वर्षीय रूपेश जैन ने कहा पंजीयन के बाद आज यहां पहुंचे तो पता चला वैक्सीनेशन नहीं हो रहा है। कब वैक्सीनेशन होगा इसकी भी जानकारी नहीं मिल रही है। वैक्सीनेशन में आरक्षण करना गलत है। वैक्सीन लगवाने पहुंची 42 वर्षीय किरण ठाकुर ने कहा उसने पहले ही दिन पंजीयन कराया था। यहां पर आने पर जानकारी पता चल रहा है वैक्सीन नहीं लग पाएगा। संक्रमण तेजी से फैल रहा है इसलिए सभी को शीघ्र वैक्सीन लगाना चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn